27.12.2022
FI
Euroopan unionin virallinen lehti
L 333/115
II LUKU KOORDINOIDUT KYBERTURVALLISUUSKEHYKSET
7 artikla Kansallinen kyberturvallisuusstrategia 1.
Kunkin jäsenvaltion on hyväksyttävä kansallinen kyberturvallisuusstrategia, jossa määritetään strategiset tavoitteet, kyseisten tavoitteiden saavuttamiseksi tarvittavat resurssit sekä asianmukaiset politiikka- ja sääntelytoimenpiteet kyberturvallisuuden korkean tason saavuttamiseksi ja ylläpitämiseksi.
Kansalliseen kyberturvallisuusstrategiaan on sisällyttävä: a) jäsenvaltion kyberturvallisuusstrategian tavoitteet ja painopisteet, jotka kattavat erityisesti liitteissä I ja II tarkoitetut toimialat; b) hallintokehys tämän kohdan a alakohdassa tarkoitettujen tavoitteiden ja painopisteiden saavuttamiseksi, mukaan lukien 2 kohdassa tarkoitetut toimintaperiaatteet; c) hallintokehys, jossa selvennetään asiaankuuluvien kansallisen tason sidosryhmien tehtävät ja vastuut ja joka tukee tämän direktiivin mukaisten toimivaltaisten viranomaisten, keskitettyjen yhteyspisteiden ja CSIRT-yksiköiden välistä yhteistyötä ja koordinointia kansallisella tasolla sekä kyseisten elinten ja alakohtaisten unionin säädösten mukaisten toimivaltaisten viranomaisten välistä koordinointia ja yhteistyötä; d) menettely asiaankuuluvien toimintojen määrittämiseksi ja arvio riskeistä kyseisessä jäsenvaltiossa; e) toimenpiteet, joilla varmistetaan poikkeamiin varautuminen, kyky hallita niitä ja niistä palautuminen, mukaan lukien julkisen ja yksityisen sektorin yhteistyö; f) luettelo kansallisen kyberturvallisuusstrategian täytäntöönpanoon osallistuvista eri viranomaisista ja sidosryhmistä; g) toimintakehys tämän direktiivin mukaisten toimivaltaisten viranomaisten ja direktiivin (EU) 2022/2557 mukaisten toimivaltaisten viranomaisten välisen koordinoinnin tehostamiseksi, jotta ne voivat tarvittaessa vaihtaa tietoja riskeistä, kyberuhkista ja poikkeamista ja muista kuin kyberturvallisuuteen liittyvistä riskeistä, uhkista ja poikkeamista sekä hoitaa valvontatehtävänsä; h) suunnitelma ja tarvittavat toimenpiteet kansalaisten yleisen kyberturvallisuustietoisuuden parantamiseksi.
2.
Jäsenvaltioiden on erityisesti vahvistettava kansallisessa kyberturvallisuusstrategiassaan toimintaperiaatteet, joilla
a) huolehditaan kyberturvallisuudesta sellaisten TVT-tuotteiden ja TVT-palvelujen toimitusketjussa, joita toimijat käyttävät palvelujensa tarjoamiseen; b) otetaan käyttöön ja määritetään julkisissa hankinnoissa TVT-tuotteita ja TVT-palveluja koskevat kyberturvallisuusvaa­ timukset, mukaan lukien kyberturvallisuussertifiointiin, salaukseen ja avoimen lähdekoodin kyberturvallisuustuotteiden käyttöön liittyvät vaatimukset; c) hallitaan haavoittuvuuksia, myös edistämällä ja helpottamalla 12 artiklan 1 kohdan mukaista koordinoitua haavoittu­ vuuksien julkistamista; d) ylläpidetään avoimen internetin yleisen ydinverkon yleistä saatavuutta, eheyttä ja luottamuksellisuutta, tarvittaessa myös merenalaisten tietoliikennekaapelien kyberturvallisuutta; e) edistetään sellaisten asiaankuuluvien kehittyneiden teknologioiden kehittämistä ja integrointia, joilla pyritään panemaan täytäntöön viimeisintä kehitystä edustavia kyberturvallisuusriskien hallintatoimenpiteitä; f) edistetään ja kehitetään kyberturvallisuutta koskevaa valistusta ja koulutusta, kyberturvallisuustaitoja, kyberturval­ lisuutta koskevia tietoisuuden lisäämistä ja tutkimus- ja kehitysaloitteita sekä kansalaisille, sidosryhmille ja toimijoille suunnattua ohjeistusta hyvistä kyberhygieniakäytännöistä ja -hallintakeinoista;